CELEX: 32013R0497
Language: lt
Date: 2013-05-29 00:00:00
Title: 2013 m. gegužės 29 d. Komisijos reglamentas (ES) Nr. 497/2013, kuriuo iš dalies keičiamas ir taisomas Reglamentas (ES) Nr. 231/2012, kuriuo nustatomos Europos Parlamento ir Tarybos reglamento (EB) Nr. 1333/2008 II ir III prieduose išvardytų maisto priedų specifikacijos  Tekstas svarbus EEE

30.5.2013   
            
            
               LT
            
            
               Europos Sąjungos oficialusis leidinys
            
            
               L 143/20
            
         KOMISIJOS REGLAMENTAS (ES) Nr. 497/2013
   2013 m. gegužės 29 d.
   kuriuo iš dalies keičiamas ir taisomas Reglamentas (ES) Nr. 231/2012, kuriuo nustatomos Europos Parlamento ir Tarybos reglamento (EB) Nr. 1333/2008 II ir III prieduose išvardytų maisto priedų specifikacijos
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 14 straipsnį,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1331/2008, nustatantį maisto priedų, fermentų ir kvapiųjų medžiagų leidimų suteikimo procedūrą (2), ypač į jo 7 straipsnio 5 dalį,
   kadangi:
   
               (1)
            
            
               2012 m. kovo 9 d. Komisijos reglamente (ES) Nr. 231/2012 (3) nustatytos maisto priedų, išvardytų Reglamento (EB) Nr. 1333/2008 II ir III prieduose, specifikacijos;
            
         
               (2)
            
            
               pagal Reglamento (EB) Nr. 1331/2008 3 straipsnio 1 dalyje nurodytą bendrą procedūrą šios specifikacijos gali būti atnaujintos Komisijos iniciatyva arba gavus prašymą;
            
         
               (3)
            
            
               atnaujinant šias specifikacijas būtina atsižvelgti į priedų specifikacijas ir analizės metodus, išdėstytus Jungtinio FAO/PSO maisto priedų ekspertų komiteto (JECFA) sudarytame Codex Alimentarius;
            
         
               (4)
            
            
               Reglamente (ES) Nr. 231/2012 pateiktose natrio bisulfito (E 222), natrio laktato (E 325) ir amonio fosfatidų (E 442) specifikacijose yra klaidų. Šios klaidos turėtų būti ištaisytos;
            
         
               (5)
            
            
               2012 m. gegužės 3 d. Komisijos reglamentu (ES) Nr. 380/2012, kuriuo dėl maisto priedų, kuriuose yra aliuminio, naudojimo sąlygų ir naudojamo kiekio iš dalies keičiamas Europos Parlamento ir Tarybos reglamento (EB) Nr. 1333/2008 II priedas (4), maisto priedai kalcio aliuminio silikatas (E 556) ir aliuminio silikatas (kaolinas E 559) nuo 2014 m. vasario 1 d. išbraukiami iš Reglamento (EB) Nr. 1333/2008 II priedo. Todėl šių maisto priedų specifikacijos taip pat turėtų būti išbrauktos;
            
         
               (6)
            
            
               Reglamente (ES) Nr. 231/2012 yra dvi klaidos, susijusios su dinatrio guanilato (E 627) ir dikalio guanilato (E 628) Einecs numeriais (5). Šios klaidos turėtų būti ištaisytos;
            
         
               (7)
            
            
               todėl Reglamentas (ES) Nr. 231/2012 turėtų būti atitinkamai iš dalies pakeistas ir pataisytas;
            
         
               (8)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir nei Europos Parlamentas, nei Taryba joms neprieštarauja,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 231/2012 priedas iš dalies keičiamas ir taisomas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 29 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 354, 2008 12 31, p. 16.
   
      (2)  OL L 354, 2008 12 31, p. 1.
   
      (3)  OL L 83, 2012 3 22, p. 1.
   
      (4)  OL L 119, 2012 5 4, p. 14.
   
      (5)  Europos esamų komercinių cheminių medžiagų sąrašas (Einecs).
   
      PRIEDAS
      Reglamento (ES) Nr. 231/2012 priedas iš dalies keičiamas ir taisomas taip:
      
                  1)
               
               
                  E 222 natrio bisulfitui skirtas įrašas iš dalies keičiamas taip:
                  
                              a)
                           
                           
                              antraštė pakeičiama taip:
                              „E 222 NATRIO HIDROSULFITAS“
                           
                        
                              b)
                           
                           
                              geležies grynumo specifikacija pakeičiama taip:
                              
                                          „Geležis
                                       
                                       
                                          Ne daugiau kaip 10 mg/kg, išreiškiant SO2 kiekiu“
                                       
                                    
                        
            
                  2)
               
               
                  E 325 natrio laktatui skirtame įraše bandymo kaliui identifikuoti specifikacija pakeičiama taip:
                  
                              „Natrio bandymas
                           
                           
                              Bandymas teigiamas“
                           
                        
            
                  3)
               
               
                  E 442 amonio fosfatidams skirtame įraše su apibūdinimu susijusi specifikacija pakeičiama taip:
                  
                              „Apibūdinimas
                              
                           
                           
                              Riebi pusiau kieta arba aliejinė skystoji medžiaga“
                           
                        
            
                  4)
               
               
                  E 556 kalcio aliuminio silikatui skirto įrašo antraštė pakeičiama taip:
                  „E 556 KALCIO ALIUMINIO SILIKATAS
                      (1)
                  
               
            
                  5)
               
               
                  E 559 aliuminio silikatui (kaolinui) skirto įrašo antraštė pakeičiama taip:
                  „E 559 ALIUMINIO SILIKATAS (KAOLINAS)
                      (2)
                  
               
            
                  6)
               
               
                  E 627 dinatrio guanilatui skirtame įraše Einecs numeris apibrėžtyje pakeičiamas taip:
                  
                              „Einecs
                              
                           
                           
                              226-914-1“
                           
                        
            
                  7)
               
               
                  E 628 dikalio guanilatui skirtame įraše Einecs numeris apibrėžtyje pakeičiamas taip:
                  
                              „Einecs
                              
                           
                           
                              221-849-5“
                           
                        
            
         (1)  Taikymo laikotarpis – iki 2014 m. sausio 31 d.“
      
         (2)  Taikymo laikotarpis – iki 2014 m. sausio 31 d.“